EH Bildu Nafarroa talde parlamentarioari atxikitako Eneka Maiz Ulaiar andreak eginiko 11-23-PES-00082 zenbakiko galdera idatzia dela eta, Hezkuntzako kontseilariak honako honen berri ematen du:

Behin jasota Jaizko Udalak egindako eskaera, udalerria Abartzuza Zumadia HLHIP ikastetxeari atxikitze aldera, Hezkuntzako Ikuskapen Zerbitzua Udalarekin telefonoz harremanetan jarri eta jakinarazi zion “Eskola-mapa” deitutakoa aldatzeko tramitazioari hasiera eman ohi zaiola ikasturte akademiko bakoitzaren lehen hiruhilekoan.

Egungo aurreikuspenen arabera, 2023ko urrian abiatuko da uztailaren 3ko 80/2019 Foru Dekretuaren –Nafarroako Foru Komunitateko ikastetxe publikoen sarea berrantolatzen duena– eranskina aldatzeko foru aginduaren tramitazioa.

Udalak egindako eskaerari erantzuna ematen ahalko zaio behin amaituta proposamenaren bideragarritasun-analisiaren fasea, hala ikastetxearen edukieraren eta ezaugarrien ikuspuntutik nola garraio- eta jantoki-zerbitzu osagarrien eskuragarritasunari dagokionez.

Iruñean, 2023ko irailaren 29an

Hezkuntzako kontseilaria: Carlos Gimeno Gurpegui